Ju Dios navi ju lacaf un chai ju tlyan 

Gen. 1:1—2:4 

Pus ju mak'anchich lana mati' tu'u' ixjunita. Pus mati' 
ixjunita ju talhpa nin k'aixcan nin alama nin ach'ananti. Pus 
vachu' mati* ixjunita ju atapacxat nin yuchi ju lapanac. 
Chai ju t'iyan jantu ixtasui nin yuchi ju avilhchan. Chai 
vachu' mati* ixjunita ju malhquiyu' nin yuchi ju lacst'acu. 
Para ju Dios ixt'ajunch. 

Pus ju acsnich ju Dios pastaclich ixnaviea ju lacat'un 
chai ju t'iyan. Pus chunchachju xanavi. Pusju 
ixputai'ulacan lana k'ox ixputs'ista ju lacat'un chai lana 
mati' tu'u' ixjunita. Pus lana va si xcan ju 
ixlaoapuch'apak'ojuta ju lacat'un. Para ju ix'Espiritu ju 
Dios ixtalacnavich ju la'ix'ucxni ju xcan. Pus ju acsnich ju 
Dios naulich ni catalacasulhch ju atuncunu'. Chai ju 
atuncunu' lana mapulhcu. Pus chunchach ju punavilhch ju 
atuncunu' chai ju atats'is. 

Pusju astanch, navilhch ni cata'akst'alhch ju ali' xcan 
tus lact'iyan. Pusju ani Ihich'alhcat ixlhilakat'uich avilhchan 
ju punavi. 



Pus ju ixlhilakat'utuch avilhchan, malakxtinulhch ju 
alamaju la'ix'ucxni ju lacat'un. Chai naulich ni 
cat'ak'ayalhch ju ach'itin chai ju lajq'uiu ju la'ix'ucxni ju 
lacat'un. Pus vachu' naulH ni na Ihu caxt'ak'a' xatoc'at chai 
xat'in ju ak'atamin q'uiu chai ju tijtamin ach'ananti. Pus ju 
chunch na Ihuch lajq'uiu chai lac'ach'ananti ca'alina' ju sich 
ixt'achunch cajuna'. Pus ju Dios lakts'ilh ni lana k'ox c'us 
ju tuchi ixnavita. 

Pus ju ixlhilakat'at'i avilhchan navilhch ju avilhchan, 
malhquiyu' chai ju lacst'acu. Chai 
lacmuc'alhch ju lact'iyan ni laich 
catamalacasu ju atuncunu' chai ju 
atats'is. Chai vachu' naviju 
Ihic'asnin chai ju Ihi'ich. Pus ju Dios 
lakts'ilh ni lana k'ox c'us ju tuchi 
ixnavita. 

Pus ju ixlhilakaquis avilhchan alacnavi ju ts'oknin chai 
chux ju atapacxat ju tat'ajun lacxcan. Pus ju acsnich 



lakts'ilh ni lana k'ox c'us ju tuchi ixnavita. Chai 
alacjunilhch ju lac'atapacxat ju tat'ajun ju lacxcan chai ju 
ts'oknin ni na Ihu catamak'ampup'ak'atnalh. Pus ni 
ixlhuch'an catajuna' laich catalacaputoc'ak'o ju lacat'un. 

Pus ju ixlhilakachaxan avilhchan alacnavik'o chux ju 
lac'atapacxat ju tat'ajun ju la'ix'ucxni ju lacat'un. Pus 
navilhch ju atapacxat ju va talactatanxak'ai chai ju na k'ai 
talacjunita. Chai vachu' navi ju lai laclhistajcan ju 
lacalacchaka'. Chai ju yu'unch atapacxat vachu' va tats'iq'ui 
acsni tatsucui. Chai ju acsni avilhchan vachu' naviju 
lapanac. Pus ju yuchi malhistaeni ju lacat'un. Chai vachu' 
junilh ni yuchi ju ca'alhist'ac'a' chux ju lac'atapacxat. 

Pus navi pumatam jok'at chai pumatam chak'o'ulh. 
Pus ju yu'unch tachi ju Dios ixtajunita. Pus mati' 
atumpa atapacxat ju ixt'achuncha'an cava. Chai 
alacjunilh ni va lakputam catatama. Pus na Ihu 
ix'ask'at'an'an cata'alina'. Chai ju ix'ask'at'an'an laich 



cata'ana' tolhnin ixlhilacaputs'un ju lacamunutpa'. Chai 
vachu' alacjunilh ni laich cata'ulh chux ju ach'ananti ju alin 
ju laich ucan. Pus ju Dios lakts'ilh ni si k'ox chuxju tuchi 
ixnavita. 

Pus ju ixlhilakachaxan avilhchan atok'oxana' 
ixnavik'ojutach ju lacat'un chai ju t'iyan. Chai 
ixt'anavik'ojutach chux ju taxtokni ju alin. Chai ju 
ixlhilakatujunch avilhchan astacnalhch ju Dios. Pus ju 
acsnich naulich ni tamch cajuna' ju ixlhilakatujun avilhchan 
ju semana. 

